stanford-oval/wikipedia huggingface dataset:
สตอร์ม

| สตอร์ม |
| --- | --- |

รายละเอียดการตีพิมพ์
สำนักพิมพ์: มาร์เวล คอมิคส์
ปรากฏตัวครั้งแรก: Giant-Size X-Men #1 (พฤษภาคม 1975)
สร้างสรรค์โดย: เลน เวน เดฟ ค็อกครัม
รายละเอียดตัวละคร
ชื่อจริง: โอโรโร่ มันโร
เผ่าพันธุ์: มนุษย์กลายพันธุ์
มิตรสหาย: เอ็กซ์เมน
สมญานามอื่น: Beautiful Windrider, Bloodstorm, Goddess of the Plains, High Priestess, La Reine Storm, Mistress of the Elements, Headmistress Ororo, Orordius, Queen Ororo, Weather Witch, White Queen, Ororo Munroe, Ororo Komos Wakandas, Ororo Iqadi T'Challa
สตอร์ม
ทีมงานสร้างสรรค์
โอโรโร่ มันโร (อังกฤษ: Ororo Munroe) ปรากฏตัวครั้งแรกตอนที่เซเวียร์ เกณฑ์ขุนพลมนุษย์กลายพันธุ์รุ่นใหม่ไปช่วยเหลือ X-Men รุ่นเก่าซึ่งถูกจับตัวอยู่ที่เกาะคราคัว (Krakoa Island) เธอเป็นส่วนผสมของมิวแทนท์ 2 ราย ได้แก่ แบล็คแคท และ ไต้ฝุ่น เธอได้ชุดผ้าคลุม เสื้อผ้าหน้าผมมาจากรายแรก ส่วนพลังพิเศษมาจากรายหลัง
ประวัติ

โอโรโร่มีพื้นเพมาจากประเทศเคนย่า แม่ของเธอ เอ็นแดร์ (N'Dare) เป็นถึงเจ้าหญิง ผู้แต่งงานกับช่างภาพข่าวชาวอเมริกัน เดวิด มันโร และให้กำเนิดสตอร์มขึ้นมา พวกเขาย้ายไปใช้ชีวิตอยู่ในอียิปต์ แต่ความสุขก็อยู่ได้ไม่นาน เมื่อพ่อแม่ของเธอเสียชีวิตลงจากเหตุวิกฤติสุเอซ (Suez Crisis) หรือสงครามครั้งที่ 2 ระหว่างอาหรับและอิสราเอล ทิ้งให้เธอกลายเป็นเด็กกำพร้าและต้องใช้ชีวิตอยู่กลางถนน เป็นขอทานตั้งแต่อายุ 6 ขวบ จากคนที่เคยเป็นถึงเชื้อพระวงศ์ของต้นตระกูลที่เก่าแก่ที่สุดในโลกกลับต้องตกระกำลำบากเพียงนี้
แต่แล้วเซเวียร์ก็ค้นพบเธอ เมื่อเขาเกิดตกเป็นเหยื่อของหัวขโมยเด็กอย่างเธอที่กรุงไคโร เซเวียร์ใช้พลังจิตเล่นงานเธอจึงทำให้รู้ว่า แท้จริงแล้วสาวน้อยตกอับคนนี้มีพลังพิเศษที่น่าทึ่ง แต่แล้วเธอกลับหนีไปได้ เพราะชาโดว์คิง เข้ามาเล่นงานเซเวียร์พอดี
โอโรโร่ย้ายไปอยู่ที่เซเรนเกติ ทางตอนเหนือของแทนซาเนีย ที่นี่เธอเปลี่ยนสถานะกลายเป็นพระเจ้าทันตาเห็น เนื่องจากเธอสามารถควบคุมลมฟ้าอากาศ เสกสรรพายุฝนฟ้าคะนองได้ตามใจชอบ ทุกคนต่างบูชาเธอ อย่างไรก็แล้วแต่ เธอได้ช่วยเหลือทีม X-Men ไว้จากการอาละวาดของเดอลูจ (Deluge) และเธอก็ได้มาร่วมทีมมนุษย์กลายพันธุ์ในที่สุด เมื่อย้ายมาอยู่อเมริกาอย่างเป็นทางการ โอโรโร่ก็ต้องปรับตัวไม่น้อย เพราะยังอ่อนต่อโลกที่ทันสมัย
พลังพิเศษ

สตอร์มสามารถควบคุมสภาพอากาศได้อย่างอิสระ เธอสามารถก่อพายุเฮอร์ริเคน ทอร์นาโด ไต้ฝุ่น ดีเปรสชั่น สร้างพายุหิมะ ทำให้อากาศควบแน่นไอน้ำปล่อยก้อนน้ำแข็งแหลมๆพุ่งมาจากฟ้าได้ มิใช้แค่เรียกพายุมาเท่านั้น แต่เธอยังสามารถเคลียร์ท้องฟ้าให้โปร่งใสได้ และเธอยังสามารถสร้างสายฟ้า ฟ้าแลบ ฟ้าร้อง และฟ้าผ่าได้อีกด้วย เรียกได้ว่าพลังมิวแทนท์เธอก็เกือบจะทัดเทียมกับธอร์เลยทีเดียว แต่แตกต่างกันที่เธอไม่ได้เกิดเป็นเทพเจ้าอย่างธอร์
| ด ค กเอ็กซ์เมน |
| --- | --- |
 ผู้สร้าง สแตน ลี แจ็ก เคอร์บี 
สมาชิก:  อาโนล  อาร์คแองเจิล  แอเรียล  อาร์เมอร์  ออโรร่า  แบนชี  บีสต์  บิชอป  บลินโฟลด์  บลิงก์  บูม-บูม  บ็อกซ์  เคเบิล  แคนนอนบอล  แชมเบอร์  เชนจ์ลิ่ง  ไซเปอร์  โคล้ก และ แด็กเกอร์  โคลอสซัส  ไซคลอปส์  ไซเฟอร์  ดาร์วิน  แดซเลอร์  เดดพูล  ด็อกเตอร์ เนเมซิส  มิสทีค  โดมิโน่  ดัสต์  อีลิกซ์เซอร์  แฟนธอเม็กซ์  ไฟร์สตาร์  ฟอร์ก  เฟรนซี่  เอมมา ฟรอสต์  แกมบิท  เจนเทิล  เกรย์มาลคิน  ฮาวอค  เฮลเลียน  เฮปซิบ้า  โฮป  ฮัสก์  ไอซ์แมน  อิงก์  โจเซฟ  จูบิลี่  คาร์ม่า  เลดี้ มาสเตอร์มายนด์  ไลฟ์การ์ด  ล็อกฮีด  ลองช็อท  เอ็ม  แม็กก็อตต์  มาจิค  แม็กมา  แมร์โร่ว์  แม็กนีโต้  เมอร์คิวรี่  มินิก  มูนสตาร์  นามอร์  ไนท์ครอว์เลอร์  นอร์ธสตาร์  โอเมก้า เซนติเนล  เพตรา  ฟินิกซ์  พิกซี่  โพลาริส  โพรดิกี้  ศาสตราจารย์ เอ็กซ์  ไซล็อกส์  รีแวนช์  ร็อคสไลด์  โร้ค  เซจ  ชาโดว์แคท  สลิปสตรีม  สเตซี่ เอ็กซ์  สตอร์ม  เรเชล ซัมเมอร์ส  ซันไฟร์  ซันสป็อต  เซิร์ก  ซาเวย์  ธันเดอร์เบิร์ด (จอหน์ พราวนด์สตาร์)  ธันเดอร์เบิร์ด (นีล ชาร่า)  วอร์ล็อค  วอร์แพธ  วูลฟ์คลับ  วูล์ฟเวอรีน  เอ็กซ์-23  เอ็กซ์แมน  เชน ซอร์น 
วายร้าย:  อะโพคาลิปส์  อซาเซล  จักเกอร์น็อต  เลดี้เดธสไตร์ค  แม็กนีโต้  มิสเตอร์ซินิสเตอร์  มิสทีค  โอเมก้าเรด  ออนสล็อจท์  เซเบอร์ทูธ  ชาโดว์คิง  ซิลเวอร์ซามูไร  วิลเลี่ยม สไตรเกอร์  เซบาสเตียน ชอว์  โทด  เคานท์เนเฟียเรีย  ครี  มาสเตอร์โมลด์  มาสเตอร์มายด์  เมสเมอโร่  โมโจ  เซนติเนลส์  บราเธอร์ฮูดออฟมิวแทนต์ส 
ภาพยนตร์:  X-เม็น ศึกมนุษย์พลังเหนือโลก  X-เม็น 2  X-เม็น รวมพลังประจัญบาน  X-เม็น: กำเนิดวูล์ฟเวอรีน  X-เม็น รุ่น 1  เดอะ วูล์ฟเวอรีน  X-เม็น สงครามวันพิฆาตกู้อนาคต  เดดพูล  X-เม็น อะพอคคาลิปส์  โลแกน เดอะ วูล์ฟเวอรีน  เดดพูล 2  X-เม็น ดาร์ก ฟีนิกซ์  เดดพูล วูล์ฟเวอรีน 
  หมวดหมู่ 
| ด ค กแบล็กแพนเทอร์ |
| --- | --- |
ผู้สร้าง:  สแตน ลี  แจ็ก เคอร์บี 
ตัวละครสนับสนุน:  โดรามีลาเจ  เอเวอเรตต์ เค. รอสส์  จูนตา  ชูรี  สตอร์ม  ไวต์ไทเกอร์  โอโกเย 
ศัตรู:  เอริก คิลล์มังเกอร์  คลอว์  แมน-เอป  อะเชเบ  ไวล์อีเกิล  มาลิส  นามอร์ 
ภาพยนตร์:  แบล็ค แพนเธอร์  แบล็ค แพนเธอร์: วาคานด้าจงเจริญ
สดุดี 5

เพลงสดุดีที่ 5 ของหนังสือเพลงสดุดี
| สดุดี 5 |
| --- | --- |
← สดุดี 4สดุดี 6 →
สดุดี 5 ในภาษาถิ่น Prekmurje ของสโลวีเนียจาก Nouvi Gráduvál
หนังสือ: หนังสือเพลงสดุดี
ภาคในคัมภีร์ฮีบรู: เคทูวีม
ลำดับในภาคของคัมภีร์ฮีบรู: 1
หมวดหมู่: Sifrei Emet
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 19
สดุดี 5 (อังกฤษ: Psalm 5) เป็นเพลงสดุดีเพลงที่ 5 ของหนังสือเพลงสดุดี ในพระคริสตธรรมคัมภีร์ ฉบับมาตรฐานที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "ข้าแต่พระยาห์เวห์ ขอเอียงพระโสตสดับถ้อยคำของข้าพระองค์" ในภาษาละติน เพลงสดุดีนี้เป็นที่รู้จักในชื่อ "Verba mea auribus percipe Domine" ตามธรรมเนียมดั้งเดิมเชื่อว่าสดุดี 5 ประพันธ์โดยดาวิด เพลงสดุดีนี้สะท้อนให้เห็นว่าคนชอบธรรมไม่เพียงอธิษฐานเพื่อได้รับการปลดปล่อยจากความทุกข์ทรมานเท่านั้น แต่ยังเพื่อให้ตนเองได้รับใช้พระเจ้าโดยไม่หันเหอีกด้วย พระคริสตธรรมคัมภีร์ ฉบับมาตรฐานเรียกเพลงสดุดีนี้ด้วยชื่อว่า "คำอธิษฐานขอการคุ้มครองรักษา"
เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 5 มักมีการนำมาใส่ในงานประพันธ์ดนตรี เช่นผลงานโดย Heinrich Schütz, เฟลิคส์ เม็นเดิลส์โซน และ Edward Elgar
ต้นฉบับ > ภาษาฮีบรู

ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
| วรรค | ภาษาฮีบรู | คำแปลภาษาอังกฤษ (JPS 1917) |
| --- | --- | --- |
| 1 | לַמְנַצֵּ֥חַ אֶֽל־הַנְּחִיל֗וֹת מִזְמ֥וֹר לְדָוִֽד׃‎ | For the Leader; upon the Nehiloth. A Psalm of David. |
| 2 | אֲמָרַ֖י הַאֲזִ֥ינָה ׀ יְהֹוָ֗ה בִּ֣ינָה הֲגִיגִֽי׃‎ | Give ear to my words, O LORD, consider my meditation. |
| 3 | הַקְשִׁ֤יבָה ׀ לְק֬וֹל שַׁוְעִ֗י מַלְכִּ֥י וֵאלֹהָ֑י כִּֽי־אֵ֝לֶ֗יךָ אֶתְפַּלָּֽל׃‎ | Hearken unto the voice of my cry, my King, and my God; For unto Thee do I pray. |
| 4 | יְֽהֹוָ֗ה בֹּ֭קֶר תִּשְׁמַ֣ע קוֹלִ֑י בֹּ֥קֶר אֶעֱרׇךְ־לְ֝ךָ֗ וַאֲצַפֶּֽה׃‎ | O LORD, in the morning shalt Thou hear my voice; In the morning will I order my prayer unto Thee, and will look forward. |
| 5 | כִּ֤י ׀ לֹ֤א אֵֽל־חָפֵ֘ץ רֶ֥שַׁע ׀ אָ֑תָּה לֹ֖א יְגֻרְךָ֣ רָֽע׃‎ | For Thou art not a God that hath pleasure in wickedness; Evil shall not sojourn with Thee. |
| 6 | לֹֽא־יִתְיַצְּב֣וּ ה֭וֹלְלִים לְנֶ֣גֶד עֵינֶ֑יךָ שָׂ֝נֵ֗אתָ כׇּל־פֹּ֥עֲלֵי אָֽוֶן׃‎ | The boasters shall not stand in Thy sight; Thou hatest all workers of iniquity. |
| 7 | תְּאַבֵּד֮ דֹּבְרֵ֢י כָ֫זָ֥ב אִישׁ־דָּמִ֥ים וּמִרְמָ֗ה יְתָ֘עֵ֥ב ׀ יְהֹוָֽה׃‎ | Thou destroyest them that speak falsehood; The LORD abhorreth the man of blood and of deceit. |
| 8 | וַאֲנִ֗י בְּרֹ֣ב חַ֭סְדְּךָ אָב֣וֹא בֵיתֶ֑ךָ אֶשְׁתַּחֲוֶ֥ה אֶל־הֵֽיכַל־קׇ֝דְשְׁךָ֗ בְּיִרְאָתֶֽךָ׃‎ | But as for me, in the abundance of Thy lovingkindness will I come into Thy house; I will bow down toward Thy holy temple in the fear of Thee. |
| 9 | יְהֹוָ֤ה ׀ נְחֵ֬נִי בְצִדְקָתֶ֗ךָ לְמַ֥עַן שׁוֹרְרָ֑י (הושר) [הַיְשַׁ֖ר] לְפָנַ֣י דַּרְכֶּֽךָ׃‎ | O LORD, lead me in Thy righteousness because of them that lie in wait for me; Make Thy way straight before my face. |
| 10 | כִּ֤י אֵ֪ין בְּפִ֡יהוּ נְכוֹנָה֮ קִרְבָּ֢ם הַ֫וּ֥וֹת קֶֽבֶר־פָּת֥וּחַ גְּרֹנָ֑ם לְ֝שׁוֹנָ֗ם יַחֲלִיקֽוּן׃‎ | For there is no sincerity in their mouth; Their inward part is a yawning gulf, Their throat is an open sepulchre; They make smooth their tongue. |
| 11 | הַ֥אֲשִׁימֵ֨ם ׀ אֱֽלֹהִ֗ים יִפְּלוּ֮ מִֽמֹּעֲצ֢וֹתֵ֫יהֶ֥ם בְּרֹ֣ב פִּ֭שְׁעֵיהֶם הַדִּיחֵ֑מוֹ כִּי־מָ֥רוּ בָֽךְ׃‎ | Hold them guilty, O God, Let them fall by their own counsels; Cast them down in the multitude of their transgressions; For they have rebelled against Thee. |
| 12 | וְיִשְׂמְח֨וּ כׇל־ח֪וֹסֵי בָ֡ךְ לְעוֹלָ֣ם יְ֭רַנֵּנוּ וְתָסֵ֣ךְ עָלֵ֑ימוֹ וְֽיַעְלְצ֥וּ בְ֝ךָ֗ אֹהֲבֵ֥י שְׁמֶֽךָ׃‎ | So shall all those that take refuge in Thee rejoice, They shall ever shout for joy, And Thou shalt shelter them; Let them also that love Thy name exult in Thee. |
| 13 | כִּֽי־אַתָּה֮ תְּבָרֵ֢ךְ צַ֫דִּ֥יק יְהֹוָ֑ה כַּ֝צִּנָּ֗ה רָצ֥וֹן תַּעְטְרֶֽנּוּ׃‎ | For Thou dost bless the righteous; O LORD, Thou dost encompass him with favour as with a shield. |
ต้นฉบับ > พระคริสตธรรมคัมภีร์ ฉบับมาตรฐาน

ข้าแต่พระยาห์เวห์ ขอเอียงพระโสตสดับถ้อยคำของข้าพระองค์ ขอทรงฟังเสียงคร่ำครวญของข้าพระองค์
ข้าแต่พระเจ้า พระมหากษัตริย์ของข้าพระองค์ ขอทรงฟังเสียงร้องทูลของข้าพระองค์ เพราะข้าพระองค์อธิษฐานต่อพระองค์
ข้าแต่พระยาห์เวห์ ยามเช้าพระองค์ทรงสดับเสียงข้าพระองค์ ยามเช้าข้าพระองค์เตรียมคำอธิษฐานแด่พระองค์ และเฝ้าคอยอยู่
พระองค์มิใช่พระเจ้าผู้ปีติยินดีในความอธรรม ความชั่วร้ายจะไม่อาศัยอยู่กับพระองค์
คนโอ้อวดจะไม่ยืนอยู่เฉพาะพระเนตรของพระองค์ พระองค์ทรงเกลียดชังผู้ทำความชั่วทุกคน
พระองค์ทรงทำลายผู้ที่พูดมุสา พระยาห์เวห์ทรงสะอิดสะเอียนผู้กระหายเลือดและคนหลอกลวง
แต่โดยความรักมั่นคงอันอุดมของพระองค์ ข้าพระองค์จะเข้าไปในพระนิเวศของพระองค์ ข้าพระองค์จะกราบลงตรงมายังพระวิหารบริสุทธิ์ของพระองค์ ด้วยความยำเกรง
ข้าแต่พระยาห์เวห์ เนื่องด้วยพวกศัตรูของข้าพระองค์ ขอทรงนำข้าพระองค์ไปโดยความชอบธรรมของพระองค์ ขอทรงให้ข้าพระองค์เดินในพระมรรคาของพระองค์อย่างราบรื่น
เพราะในปากของพวกเขาไม่มีความจริง จิตใจของพวกเขาคือการทำลาย ลำคอของพวกเขาคือหลุมฝังศพที่เปิดอยู่ พวกเขาประจบสอพลอด้วยลิ้น
ข้าแต่พระเจ้า โปรดให้พวกเขารับกรรมชั่วของตน และให้ล้มลงด้วยความคิดเห็นของตนเอง เพราะการละเมิดมากมายนั้น ขอทรงขับไล่พวกเขาไป เนื่องจากพวกเขาได้กบฏต่อพระองค์
แต่ให้ทุกคนที่ลี้ภัยอยู่ในพระองค์ยินดี ให้พวกเขาร้องเพลงด้วยความยินดีเป็นนิตย์ และขอทรงป้องกันพวกเขาไว้ เพื่อคนที่รักพระนามของพระองค์จะปรีดาปราโมทย์ในพระองค์
ข้าแต่พระยาห์เวห์ เพราะพระองค์ทรงอวยพรคนชอบธรรม พระองค์ทรงคุ้มครองพวกเขาไว้ด้วยความโปรดปรานประดุจโล่
สตาร์บอย (เพลง)

"สตาร์บอย" (อังกฤษ: Starboy) เป็นเพลงของนักร้องชาวแคนาดา เดอะวีกเอนด์ จากสตูดิโออัลบั้ม สตาร์บอย เพลงมีศิลปินรับเชิญเป็นคู่นักดนตรีอิเล็กทรอนิกส์ชาวฝรั่งเศส ดาฟต์พังก์ และแต่งโดยคนสามคน ได้แก่ ด็อก แม็กคินนีย์ เฮนรี วอลเทอร์ และเจสัน เควนวิล ผลิตเพลงโดยดาฟต์พังก์ และร่วมผลิตโดยเดอะวีกเอนด์ แม็กคินนีย และเซอร์คัต เพลงออกจำหน่ายเป็นซิงเกิลแรกจากอัลบั้มในวันที่ 22 กันยายน ค.ศ. 2016 โดยสังกัดเอกซ์โอ และรีพับลิกเรเคิดส์ เพลงเป็นแนวอิเล็กโทรป็อป เนื้อเพลงเล่าเกี่ยวกับการใช้ชีวิตแบบหรูหราของคนดัง
"สตาร์บอย" ขึ้นอันดับหนึ่งในชาร์ตของหลายประเทศ เช่น แคนาดา ฝรั่งเศส เนเธอร์แลนด์ นิวซีแลนด์ สวีเดน และเป็นเพลงที่สามที่ขึ้นอันดับหนึ่งบนชาร์ตบิลบอร์ดฮอต 100 มิวสิกวิดีโอกำกับโดยแกรนต์ ซิงเงอร์ ผู้เคยกำกับเพลง "คานต์ฟีลมายเฟซ" และ "เดอะฮิลส์" ในมิวสิกวิดีโอ เดอะวีกเอนด์พยายามทำลายสิ่งที่แสดงถึงตนเอง รวมถึงรางวัลของเขาเอง และอัลบั้มที่แล้ว บิวตีบีไฮนด์เดอะแมดเนส มีการบรรยายว่าในวิดีโอ เดอะวีกเอนด์พยายามฆ่าตัวตนเดิมของเขาเอง
สตาร์ วอร์ส: ดิโอลด์รีพับลิค

| Star Wars: The Old Republic |
| --- | --- |
ผู้พัฒนา: BioWare
ผู้จัดจำหน่าย: Electronic Arts LucasArts
โปรแกรมเมอร์: David Scott 
แต่งเพลง: Mark Griskey Gordy Haab Jesse Harlin Lennie Moore Wilbert Roget, II
ชุด: Star Wars: Knights of the Old Republic
เอนจิน: HeroEngine
เครื่องเล่น: Microsoft Windows
วางจำหน่าย: 
แนว: MMORPG
รูปแบบ: Multiplayer
สตาร์ วอร์ส: ดิโอลด์รีพับลิก (อังกฤษ: Star Wars: The Old Republic, TOR, SWTOR) เป็นเกม MMORPG จากเรื่องแต่งชุดสตาร์ วอร์สเกมหนึ่ง พัฒนาโดยบริษัท BioWare Austin และ BioWare Edmonton เกมรุ่นสำหรับระบบปฏิบัติการ Windows วางจำหน่ายและเริ่มให้บริการเมื่อ 20 ธันวาคม 2554 ในอเมริกาเหนือและบางส่วนของยุโรป
เนื้อเรื่องของเกมดำเนินอยู่ในจักรวาลของ สตาร์ วอร์ส ช่วงเวลาไม่นานนักหลังจากการทำข้อตกลงสันติภาพอันแทบจะไร้ความหมายระหว่างจักรวรรดิซิธและสาธารณรัฐกาแลกติก ผู้เล่นจะได้รับบทบาทเป็นตัวละครจากอาชีพต่างๆ 8 อาชีพด้วยกัน แต่ละอาชีพมีเรื่องราว 3 องก์ ดำเนินเรื่องไปพร้อมๆ กับการเก็บเลเวลตัวละคร ผู้เล่นสามารถเลือกอยู่ฝั่งสาธารณรัฐหรือฝั่งซิธได้ และสามารถมีความฝักใฝ่ทางจริยธรรมเปลี่ยนแปลงไปทางด้านสว่างหรือด้านมืดได้ตลอดเวลา แต่ละอาชีพมีรูปแบบการเล่นที่แตกต่างกัน ในเกมยังมีระบบปรับแต่งให้ผู้เล่นเลือกปรับได้มากมาย บทสนทนามีการให้เสียงทั้งเกม มีตัวละครผู้ติดตาม และมีทางเลือกบทพูดคล้ายคลึงกับเกมสวมบทบาทของไบโอแวร์เกมอื่นๆ
เกมนี้เป็นเกมที่ใช้งบพัฒนามากที่สุดเกมหนึ่งเท่าที่มีการประมาณการณ์กันมา สามวันหลังเปิดตัวเกมนี้มีผู้เล่นสมัครใช้บริการ 1 ล้านคน จนได้ชื่อว่าเป็นเกม MMO ที่เติบโตเร็วที่สุด แต่ในเดือนต่อๆ มาจำนวนผู้สมัครก็ลดลง แต่ยังทำกำไรได้ ปัจจุบันเกมนี้ใช้ระบบการสมัครเล่นแบบกึ่งเล่นฟรี โดยมีแบบจ่ายค่าบริการรายเดือนให้เลือก ในช่วงแรกเกมนี้ได้รับการตอบรับในทางบวก และมีภาคเสริมและอัปเดตต่อมาอีกหลายชุด มีหนังสือการ์ตูนและนิยายภาคเสริมของเกมตามมาอีกหลายเล่ม
เนื้อเรื่อง

SWTOR ดำเนินเรื่องในจักรวาลของเรื่องแต่งชุดสตาร์ วอร์ส ช่วงหลังจากการทำสนธิสัญญาสันติภาพระหว่างจักรวรรดิซิธและสาธารณรัฐกาแลกติก เป็นเวลาประมาณ 300 ปี หลังเหตุการณ์ใน KOTOR และประมาณกว่า 3,500 ปี ก่อนเหตุการณ์ในภาพยนตร์สตาร์ วอร์ส ช่วงเวลานี้เหล่าเจไดถูกมองว่าเป็นต้นเหตุของความสำเร็จของเหล่าซิธในมหาสงครามกาแลกติก (Great Galactic War) ซึ่งกินเวลายาวนานถึง 28 ปี นำไปสู่สนธิสัญญาคอรัสซานท์ ก่อนที่จะเข้าสู่ยุคสงครามเย็น เหล่าเจไดจึงตัดสินใจย้ายออกจากคอรัสซานท์ไปยังไทธอน ซึ่งเป็นสถานที่ที่นิกายเจไดถูกก่อตั้งขึ้นในช่วงแรก เพื่อแสวงหาคำแนะนำจากพลัง เหล่าซิธเข้าครอบครองคอร์ริบาน สถาปนาสถาบันซิธขึ้นใหม่ เนื้อเรื่องของเกมดำเนินในช่วงเวลาสิบปีหลังเหตุการณ์เหล่านี้ ซึ่งเป็นช่วงที่เริ่มมีความขัดแย้งครั้งใหม่กำลังก่อตัวขึ้น
สตราทอสโฟร์

สตราทอสโฟร์ (ญี่ปุ่น: ストラトス・フォー; โรมาจิ: Sutoratosu Fō)  (อังกฤษ: Stratos 4) เป็นภาพยนตร์การ์ตูน ถูกสร้างโดยสตูดิโอแฟนตาเซีย ฉายทาง Bandai Channel และ ทีวีไซตามะ เมื่อปี ค.ศ. 2003
เนื้อเรื่องย่อ

ในปี 2xxx โลกต้องเผชิญกับกลุ่มอุกกาบาตขนาดมหึมา เป็นเวลานานกว่า 50 ปี ทำให้ United Contries ต้องตั้งระบบป้องกัน เพื่อป้องกันการพุ่งชนสู่โลก โดยมีชื่อเรียกว่า SS Project (Space Shield) โดยภายหลังได้แบ่งเป็นหน่วย Comet Blaster อยู่ในอวกาศ คอยสกัดกั้นอุกกาบาตก่อนตกเข้าสู่ชั้นบรรยากาศของโลก และ Meteor Sweeper คอยจัดการกับเหล่าชิ้นส่วนของดาวตกที่เหลือรอดจากการทำลายภายนอกชั้นบรรยากาศ
ที่ศูนย์สกัดกั้นแห่งเกาะชิโมจิ (อังกฤษ: Shimojijima Interception Base) นักบินฝึกหัดสี่คน มิคาเซะ ฮอนโจว, คาริน คิคุฮาระ, อายาโมะ นาคามุระ และ ชิซุฮะ โดย มีความไฝ่ฝันที่จะได้ออกไปทำงานเป็น Comet Blaster บนสถานีอวกาศนอกโลก ซึ่งก็นับว่าเป็นความฝันที่อยู่ในความฝันอีกทีหนึ่ง เพราะก่อนที่พวกเธอจะไปถึงระดับนั้นได้ พวกเธอทั้งสี่จำเป็นที่จะต้องพยายามเป็นไต่เต้าขึ้นไปเพื่อเป็น Meteor Sweeper แนวหน้าให้ได้เสียก่อน แต่ระหว่างทางที่จะไปสู่ความฝันนั้น พวกเธอทั้งสี่ก็ได้พบกับความจริงอะไรบางอย่าง...
ตัวละคร > ตัวละครหลัก

| 0 | 1 | 2 | 3 | 4 |
| --- | --- | --- | --- | --- |
| valign="top" |  มิคาเซะ ฮอนโจว หน่วยสังกัด: Meteor Sweeper (นักบินฝึกหัด) อายุ: 16 ปี ตัวละครหลักของเรื่อง เติบโตมาจากครอบครัวนักบินชั้นแนวหน้า ค่อนข้างถูกคาดหวังจากทางบ้านให้เป็น "คนจากบ้านฮอนโจวคนแรกที่ได้ออกไปอวกาศ" นักพากย์: ยูมิ คาคาซุ |  | valign="top" |  คาริน คิคุฮาระ หน่วยสังกัด: Meteor Sweeper (นักบินฝึกหัด) อายุ: 15 ปี เป็นเด็กเงียบที่สุดและอายุน้อยที่สุดในทีมสี่คน มีนิสัยกลัวแมว ค่อยๆ เปิดใจให้คนทั้งสามทีละน้อยๆ แท้จริงแล้ว เธอมีเบื้องหลังบางอย่างอยู่... นักพากย์: ฟุมิโกะ โอริคาสะ |
| valign="top" |  อายาโมะ นาคามุระ หน่วยสังกัด: Meteor Sweeper (นักบินฝึกหัด) อายุ: 17 ปี เด็กสาวเลือดร้อน มีอายุมากที่สุดในกลุ่ม เป็นคนที่มุ่งมั่นและมักจะมีอารมณ์ดีอยู่เสมอ นักพากย์: ชิโฮะ คิคุจิ |  | valign="top" |  ชิซุฮะ โดย หน่วยสังกัด: Meteor Sweeper (นักบินฝึกหัด) อายุ: 16 ปี เป็นพวกบ้าคลั่งใบอนุญาต เป็นคนที่ "ทำได้ทุกอย่าง" และบางครั้งอาจจะได้เห็นอะไรแปลกๆ จากเธอเสมอ จำนวนใบอนุญาตที่เธอมีไม่สามารถนับเป็นตัวเลขได้ นักพากย์: คาโอริ ชิมิสุ |
รายชื่อตอน

| --- | --- |
 ภาคทีวีแอนิเมชั่น CODE:101 - Initial Point  CODE:102 - Fox One  CODE:103 - Decision Height  CODE:104 - Tally Ho!  CODE:105 - Go Around  CODE:106 - Checking Six  CODE:107 - Mach Speed  CODE:108 - Go Gate  CODE:109 - Vapor Trail  CODE:110 - Mission Abort  CODE:111 - Target Merge  CODE:112 - Engage!  CODE:113 - Final Approach:  ภาคออริจินัลวิดีโอ CODE:X-1 - Return to Base  CODE:X-2 - Dispersion  CODE:XXX - Dutch Roll (พาโรดี้)
แหล่งข้อมูลอื่น

เว็บไซต์ทางการของสตราทอสโฟร์ (ญี่ปุ่น)
เว็บไซต์สตราทอสโฟร์ของบันไดแชนแนล เก็บถาวร 2007-03-11 ที่ เวย์แบ็กแมชชีน (ญี่ปุ่น)
Flight profile of the TSR-2MS in the anime Stratos 4.
สตาร์ฟ็อกซ์ 64

| Star Fox 64 |
| --- | --- |

ผู้พัฒนา: Nintendo EAD
ผู้จัดจำหน่าย: นินเท็นโด
กำกับ: Takao Shimizu
อำนวยการผลิต: Shigeru Miyamoto
ออกแบบ: Shigeru Miyamoto
ศิลปิน: Takaya Imamura
เขียนบท: Mitsuhiro Takano
แต่งเพลง: Hajime Wakai Koji Kondo
ชุด: สตาร์ฟ็อกซ์
เครื่องเล่น: นินเท็นโด 64, iQue Player
วางจำหน่าย: JP: 27 เมษายน 1997 NA: 30 มิถุนายน 1997 PAL: 4 ตุลาคม 1997iQue PlayerCHN: พฤศจิกายน 2003
แนว: ยิงตามทาง/เลื่อนยิง
รูปแบบ: ผู้เล่นเดี่ยว, หลายผู้เล่น
สตาร์ฟ็อกซ์ 64 (อังกฤษ: Star Fox 64) เป็นวิดีโอเกมแนวเลื่อนยิงสามมิติที่มีธีมเกี่ยวกับการต่อสู้บนเครื่องบินสำหรับเครื่องนินเท็นโด 64 โดยเป็นการรีบูตเกม สตาร์ฟ็อกซ์ ดั้งเดิม ตัวเกมได้รับการรีเมคแบบออโต้สเตอริโอสโคปิกในชื่อ สตาร์ฟ็อกซ์ 64 3D ซึ่งได้วางจำหน่ายบนเครื่องนินเท็นโด 3DS ในปี 2011
สตาร์ฟ็อกซ์ 64 เป็นเกมนินเท็นโด 64 เกมแรกที่มีการรองรับ Rumble Pak ซึ่งตอนแรกได้ถูกแถมรวมในเกม ตัวเกมทำยอดขายได้มากกว่า 4 ล้านชุดตั้งแต่วางจำหน่ายทำให้เป็นหนึ่งในเกมที่ขายดีที่สุดในเครื่องนินเท็นโด 64 ตัวเกมได้รับเสียงชื่นชมจากการควบคุมที่แม่นยำ โหมดผู้เล่นหลายคน การแสดงด้วยเสียง และการใช้เส้นทางการเล่นที่หลากหลาย นักวิจารณ์และนักเล่นเกมหลายคนยกให้เกมนี้เป็นหนึ่งในวิดีโอเกมที่ยิ่งใหญ่ที่สุดตลอดกาล
สตาร์ฟ็อกซ์ 64 ทรีดี

| สตาร์ฟ็อกซ์ 64 ทรีดี |
| --- | --- |

ผู้พัฒนา: Nintendo EAD  Q-Games
ผู้จัดจำหน่าย: นินเท็นโด
กำกับ: Dylan Cuthbert
อำนวยการผลิต: Tadashi Sugiyama
แต่งเพลง: Satomi Terui
ชุด: สตาร์ฟ็อกซ์
เครื่องเล่น: นินเท็นโด 3ดีเอส
วางจำหน่าย: JP: 14 กรกฎาคม 2011 NA/EU: 9 กันยายน 2011 AU: 15 กันยายน 2011 KO: 30 สิงหาคม 2012 CHN: มีนาคม 2013
แนว: ยิงตามทาง/เลื่อนยิง
รูปแบบ: ผู้เล่นเดี่ยว, หลายผู้เล่น
สตาร์ฟ็อกซ์ 64 ทรีดี (อังกฤษ: Star Fox 64 3D) เป็นวิดีโอเกมแนวเลื่อนยิงสามมิติ เป็นการพัฒนาร่วมกันระหว่าง Nintendo EAD และ Q-Games และจัดจำหน่ายโดยนินเท็นโด วางจำหน่ายสำหรับเครื่องนินเท็นโด 3ดีเอส ตัวเกมเป็นการนำเกมดั้งเดิมที่เคยวางจำหน่ายบนเครื่องนินเท็นโด 64 ในปี 1997 มาทำใหม่ วางจำหน่ายในวันที่ 14 กรกฎาคม 2011 ในญี่ปุ่น วันที่ 9 กันยายน 2011 ในยุโรปและอเมริกาเหนือ และวันที่ 15 กันยายน 2011 ในออสเตรเลีย
แม้ว่าเวอร์ชันดั้งเดิมของนินเท็นโด 64 ของตัวเกมจะถูกเรียกว่า Lylat Wars ในโซนยุโรปและออสเตรเลีย เช่นเดียวกับการวางจำหน่ายอีกครั้งบนเวอร์ชวลคอนโซล ในปี 2007  แต่ตัวเกมรีเมคบน 3ดีเอส ใช้ชื่อ สตาร์ฟ็อกซ์ 64 ในทุกภูมิภาค
ในปี 2012 นินเท็นโดได้วางจำหน่ายเกมนี้อีกครั้งพร้อมกับเกม 3ดีเอสรุ่นก่อน ๆ อีกหลายเกม โดยเป็นการจำหน่ายแบบดิจิทัลดาวน์โหลดผ่านนินเท็นโดอีช็อป เวอร์ชันที่ดาวน์โหลดได้วางจำหน่ายในภูมิภาคแพลวันที่ 4 ตุลาคม 2012 วันที่ 18 ตุลาคม 2012 ในอเมริกาเหนือ และวันที่ 1 พฤศจิกายน 2012ในญี่ปุ่น สตาร์ฟ็อกซ์ 64 ทรีดี ได้รับกระแสในเชิงบวกจากนักวิจารณ์ที่ยกย่องรูปแบบการเล่น กราฟิกและภาพที่ได้รับการปรับปรุง และการเคารพต้นฉบับ  แม้ว่าจะถูกวิพากษ์วิจารณ์จากการไม่มีผู้เล่นหลายคนออนไลน์และเนื้อหาใหม่ที่มีจำกัด
สตาร์ดิกต์

หน้าต่างโปรแกรมสตาร์ดิกต์
สตาร์ดิกต์ (อังกฤษ: StarDict) เป็นโปรแกรมพจนานุกรมหลายภาษา เขียนโดยชาวจีนชื่อ หู เจิ้ง (胡正) สามารถใช้งานได้กับหลายระบบปฏิบัติการ พัฒนาต่อยอดจากโปรแกรม สตาร์ดิก (StarDic)
สตาร์ดิกต์เป็นซอฟต์แวร์เสรีเผยแพร่ภายใต้สัญญาอนุญาต GPL รุ่นล่าสุด 3.0.3 เผยแพร่เมื่อ 9 กรกฎาคม พ.ศ. 2554 อย่างไรก็ตามโครงการสตาร์ดิกต์ได้ถูกถอดออกจาก sourceforge.net เนื่องจากได้รับรายงานว่าซอฟต์แวร์นั้นละเมิดลิขสิทธิ์
แหล่งข้อมูลอื่น

โครงการ StarDict ที่ SourceForge
StarDict.org เก็บถาวร 2010-04-18 ที่ เวย์แบ็กแมชชีน – พจนานุกรมออนไลน์
Thai dictionaries for Stardict - พจนานุกรม ไทย-ไทย, ไทย-อังกฤษ, ไทย-รัสเซีย, ไทย-ฝรั่งเศส Stardict / GoldenDict
สดุดี 2

เพลงสดุดีที่ 2 ของหนังสือเพลงสดุดี
| สดุดี 2 |
| --- | --- |
← สดุดี 1สดุดี 3 →
ช่วงต้นของสดุดี 2 ในจุลจิตรกรรมจาก Musée Condé แสดงภาพที่ดาวิดทูลขอบพระคุณพระเจ้าผู้ทรงปรากฏในรัศมี
หนังสือ: หนังสือเพลงสดุดี
ภาคในคัมภีร์ฮีบรู: เคทูวีม
ลำดับในภาคของคัมภีร์ฮีบรู: 1
หมวดหมู่: Sifrei Emet
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 19
สดุดี 2 (อังกฤษ: Psalm 2) เป็นเพลงสดุดีเพลงที่ 2 ของหนังสือเพลงสดุดี ในพระคริสตธรรมคัมภีร์ ฉบับมาตรฐานที่เป็นคัมภีร์ไบเบิลฉบับแปลเป็นภาษาไทยขึ้นต้นด้วย "เหตุใดบรรดาประชาชาติจึงคิดกบฏ?" ในภาษาละติน เพลงสดุดีนี้เป็นที่รู้จักในชื่อ "Quare fremuerunt gentes" สดุดี 2 ไม่มีการระบุชื่อผู้ประพันธ์เพลงสดุดีในหัวบท แต่กิจการ 4:24–26 ในพันธสัญญาใหม่ระบุว่าประพันธ์โดยดาวิด ทัลมุดระบุว่าสดุดี 2 เป็นความต่อเนื่องจากสดุดี 1
เพลงสดุดีนี้เป็นส่วนหนึ่งในพิธีกรรมของศาสนายูดาห์ นิกายโรมันคาทอลิก นิกายลูเทอแรน และนิกายแองกลิคัน เช่นเดียวกับการร้องเพลงสดุดีในนิกายโปรเตสแตนต์ สดุดี 2 มักมีการนำมาใส่ในงานประพันธ์ดนตรี จอร์จ ฟริดริก แฮนเดิลได้นำ 9 วรรคของสดุดีมาใส่ในท่อนที่ 2 ของมีไซอาห์
ต้นฉบับ > ภาษาฮีบรู

ตารางต่อไปนี้แสดงข้อความต้นฉบับภาษาฮีบรู ของเพลงสดุดีพร้อมสระ ควบคู่กับคำแปลภาษาอังกฤษอิงจากคำแปลใน JPS 1917 (ปัจจุบันเป็นสาธารณสมบัติ)
| วรรค | ภาษาฮีบรู | คำแปลภาษาอังกฤษ (JPS 1917) |
| --- | --- | --- |
| 1 | לָ֭מָּה רָגְשׁ֣וּ גוֹיִ֑ם וּ֝לְאֻמִּ֗ים יֶהְגּוּ־רִֽיק׃‎ | Why are the nations in an uproar? And why do the peoples mutter in vain? |
| 2 | יִ֥תְיַצְּב֨וּ ׀ מַלְכֵי־אֶ֗רֶץ וְרוֹזְנִ֥ים נֽוֹסְדוּ־יָ֑חַד עַל־יְ֝הֹוָ֗ה וְעַל־מְשִׁיחֽוֹ׃‎ | The kings of the earth stand up, And the rulers take counsel together, Against the LORD, and against His anointed: |
| 3 | נְֽ֭נַתְּקָה אֶת־מֽוֹסְרוֹתֵ֑ימוֹ וְנַשְׁלִ֖יכָה מִמֶּ֣נּוּ עֲבֹתֵֽימוֹ׃‎ | 'Let us break their bands asunder, and cast away their cords from us.' |
| 4 | יוֹשֵׁ֣ב בַּשָּׁמַ֣יִם יִשְׂחָ֑ק אֲ֝דֹנָ֗י יִלְעַג־לָֽמוֹ׃‎ | He that sitteth in heaven laugheth, the Lord hath them in derision. |
| 5 | אָ֤ז יְדַבֵּ֣ר אֵלֵ֣ימוֹ בְאַפּ֑וֹ וּֽבַחֲרוֹנ֥וֹ יְבַהֲלֵֽמוֹ׃‎ | Then will He speak unto them in His wrath, and affright them in His sore displeasure: |
| 6 | וַ֭אֲנִי נָסַ֣כְתִּי מַלְכִּ֑י עַל־צִ֝יּ֗וֹן הַר־קׇדְשִֽׁי׃‎ | 'Truly it is I that have established My king upon Zion, My holy mountain.' |
| 7 | אֲסַפְּרָ֗ה אֶֽ֫ל־חֹ֥ק יְֽהֹוָ֗ה אָמַ֘ר אֵלַ֥י בְּנִ֥י אַ֑תָּה אֲ֝נִ֗י הַיּ֥וֹם יְלִדְתִּֽיךָ׃‎ | I will tell of the decree: The LORD said unto me: 'Thou art My son, this day have I begotten thee. |
| 8 | שְׁאַ֤ל מִמֶּ֗נִּי וְאֶתְּנָ֣ה ג֭וֹיִם נַחֲלָתֶ֑ךָ וַ֝אֲחֻזָּתְךָ֗ אַפְסֵי־אָֽרֶץ׃‎ | Ask of Me, and I will give the nations for thine inheritance, and the ends of the earth for thy possession. |
| 9 |  תְּ֭רֹעֵם בְּשֵׁ֣בֶט בַּרְזֶ֑ל כִּכְלִ֖י יוֹצֵ֣ר תְּנַפְּצֵֽם׃‎ | Thou shalt break them with a rod of iron; Thou shalt dash them in pieces like a potter's vessel.' |
| 10 | וְ֭עַתָּה מְלָכִ֣ים הַשְׂכִּ֑ילוּ הִ֝וָּסְר֗וּ שֹׁ֣פְטֵי אָֽרֶץ׃‎ | Now therefore, O ye kings, be wise; be admonished, ye judges of the earth. |
| 11 | עִבְד֣וּ אֶת־יְהֹוָ֣ה בְּיִרְאָ֑ה וְ֝גִ֗ילוּ בִּרְעָדָֽה׃‎ | Serve the LORD with fear, and rejoice with trembling. |
| 12 | נַשְּׁקוּ־בַ֡ר פֶּן־יֶאֱנַ֤ף ׀ וְתֹ֬אבְדוּ דֶ֗רֶךְ כִּֽי־יִבְעַ֣ר כִּמְעַ֣ט אַפּ֑וֹ אַ֝שְׁרֵ֗י כׇּל־ח֥וֹסֵי בֽוֹ׃‎ | Do homage in purity, lest He be angry, and ye perish in the way, when suddenly His wrath is kindled. Happy are all they that take refuge in Him. |
ต้นฉบับ > พระคริสตธรรมคัมภีร์ ฉบับมาตรฐาน

เหตุใดบรรดาประชาชาติจึงคิดกบฏ? ทำไมชาวประเทศทั้งหลายคิดลมๆ แล้งๆ?
บรรดากษัตริย์แห่งแผ่นดินโลกตั้งตนเองขึ้น และนักปกครองปรึกษากัน ต่อสู้พระยาห์เวห์กับผู้รับการเจิมของพระองค์ กล่าวว่า
"ให้เราหักโซ่ตรวน และสลัดเครื่องจำจองของเขาให้พ้นจากเราเถิด"
พระองค์ผู้ประทับในสวรรค์ทรงพระสรวล องค์เจ้านายทรงเย้ยหยันเขาเหล่านั้น
แล้วตรัสกับเขาทั้งหลายด้วยความกริ้ว และด้วยความเดือดดาลก็ทรงทำให้เขาหวาดกลัว ตรัสว่า
"เราเองได้ตั้งกษัตริย์ของเราไว้แล้ว บนศิโยน ภูเขาบริสุทธิ์ของเรา"
ข้าพเจ้าจะบอกถึงกฎเกณฑ์ของพระยาห์เวห์ พระองค์ตรัสกับข้าพเจ้าว่า "เจ้าเป็นบุตรของเรา วันนี้เราให้กำเนิดเจ้าแล้ว
จงขอจากเราเถิด และเราจะมอบบรรดาประชาชาติให้เป็นมรดกของเจ้า ตลอดจนแผ่นดินโลกให้เป็นกรรมสิทธิ์ของเจ้า
เจ้าจะตีพวกเขาให้แตกด้วยคทาเหล็ก และฟาดให้แหลกเป็นชิ้นๆ ดุจภาชนะของช่างปั้นหม้อ"
เพราะฉะนั้น กษัตริย์ทั้งหลายเอ๋ย จงฉลาดเถิด บรรดาผู้ปกครองแห่งแผ่นดินโลกเอ๋ย จงรับคำเตือนเถิด
จงปรนนิบัติพระยาห์เวห์ด้วยความยำเกรง และจงเปรมปรีดิ์จนเนื้อเต้น
จงจุมพิตพระบุตร หาไม่ พระองค์จะกริ้ว และเจ้าต้องพินาศจากทางนั้น เพราะความกริ้วของพระองค์จุดให้ลุกได้รวดเร็ว ทุกคนที่เข้ามาลี้ภัยในพระองค์ก็เป็นสุข
ดูเพิ่ม

การเจิมตั้ง
การอวยพร
คำเผยพระวจนะเกี่ยวกับพระเมสสิยาห์ในพันธสัญญาเดิมที่อ้างถึงในพันธสัญญาใหม่
บรรดาประชาชาติ (ลัทธินอกศาสนา)
ศิโยน
สวรรค์